               EURÓPSKA KOMISIA
            V Bruseli15. 6. 2018
            COM(2018) 477 final
            2018/0255(NLE)
            Návrh
            ROZHODNUTIE RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane druhej splátky na rok 2018.

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu.

                  Tento návrh sa týka návrhu rozhodnutia Rady o druhej splátke finančných príspevkov do Európskeho rozvojového fondu (ERF), ktoré majú členské štáty zaplatiť v roku 2018.

                  Jedenásty ERF a iné fondy ERF, ktoré sú ešte otvorené (t. j. 8., 9. a 10. ERF) sa spravujú podľa tohto súboru predpisov:

                  súčasnej Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (ďalej len „dohoda o partnerstve AKT – EÚ“), v znení posledných zmien
                     1
                  ,

                  vnútornej dohody medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                     2
                   (ďalej len „vnútorná dohoda o 11. ERF“),

                  nariadenia Rady (EÚ) 2015/323 o rozpočtových pravidlách, ktoré sa vzťahujú na 11. Európsky rozvojový fond
                     3
                   (ďalej len „nariadenie o rozpočtových pravidlách pre 11. ERF“).

                  Uvedené dokumenty obsahujú viacročné záväzky členských štátov finančne prispievať do pokladnice ERF. V nariadení o rozpočtových pravidlách pre 11. ERF sa stanovujú pravidelné príspevky, ktoré majú členské štáty uhradiť do pokladnice ERF na základe vopred stanovených finančných záväzkov. Výzvy na úhradu pravidelných príspevkov sa uskutočňujú na základe technických rozhodnutí Rady, ktoré zohľadňujú plnenie vopred dohodnutých finančných záväzkov.

                  Niektoré časti v dôvodovej správe sa preto nevzťahujú na výzvy týkajúce sa pravidelných príspevkov, akou je táto.

               2.PRÁVNE PRVKY

               •Právny základ

                  V článku 7 vnútornej dohody o 11. ERF sa stanovuje postup, podľa ktorého sa rozhodne o príspevkoch členských štátov do ERF.

                  V súlade s článkom 21 ods. 3 nariadenia o rozpočtových pravidlách pre 11. ERF Komisia do 15. júna predloží návrh druhej splátky príspevkov členských štátov. Rada musí o tomto návrhu rozhodnúť najneskôr do 21 kalendárnych dní nasledujúcich po predložení tohto návrhu.

                  Článok 21 ods. 4 nariadenia o rozpočtových pravidlách 11.ERF obsahuje pravidlá týkajúce sa obsahu návrhu Komisie.

               •Ostatné právne prvky

                  V súlade s článkom 21 ods. 7 nariadenia o rozpočtových pravidlách pre 11. ERF sa zvlášť uvádza suma spravovaná Európskou komisiou a zvlášť suma spravovaná Európskou investičnou bankou (EIB).

                  V súlade s článkom 52 nariadenia o rozpočtových pravidlách pre 11. ERF oznámila EIB Európskej komisii svoje aktualizované odhady záväzkov a platieb týkajúce sa nástrojov, ktoré spravuje.

                  V súlade s článkom 22 ods. 1 nariadenia o rozpočtových pravidlách pre 11. ERF výzvy na úhradu príspevkov sa majú použiť najskôr na splatenie súm z predchádzajúcich ERF, a to jedna po druhej. Výzvy na úhradu príspevkov, ktoré sú predmetom tohto návrhu, sa teda týkajú súm z 10. ERF v prípade EIB a z 11. ERF v prípade Európskej komisie.

                  V článku 23 ods. 1 nariadenia o rozpočtových pravidlách pre 11. ERF sa stanovuje, že ak niektorý členský štát nezaplatí splatnú splátku príspevkov v určenom termíne, bude musieť zaplatiť úroky z neuhradenej sumy; podrobné podmienky platby úrokov sú uvedené v tom istom článku.

               3.VPLYV NA ROZPOČET

                  Žiadne vplyvy na rozpočet.

               2018/0255 (NLE)

               Návrh

               ROZHODNUTIE RADY

               o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane druhej splátky na rok 2018.

               RADA EURÓPSKEJ ÚNIE,

               so zreteľom na Zmluvu o Európskej únii a Zmluvu o fungovaní Európskej únie,

               so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                  4
                (ďalej len „vnútorná dohoda“), a najmä na jej článok 7 ods. 2,

               so zreteľom na nariadenie Rady (EÚ) 2015/323 z 2. marca 2015 o rozpočtových pravidlách, ktoré sa vzťahujú na 11. Európsky rozvojový fond (ďalej len „nariadenie o rozpočtových pravidlách pre 11. ERF“)
                  5
               , a najmä na jeho článok 21 ods. 3 a článok 21 ods. 4,

               so zreteľom na návrh Európskej komisie,

               keďže:

               (1)V súlade s postupom stanoveným v článkoch 21 až 24 nariadenia o rozpočtových pravidlách pre 11. ERF má Európska komisia do 15. júna 2018 predložiť návrh, v ktorom spresní: a) výšku druhej splátky príspevku na rok 2018; b) revidovanú výšku ročného príspevku na rok 2018 v prípadoch, keď výška ročného príspevku neodráža skutočné potreby.

               (2)V súlade s článkom 52 nariadenia o rozpočtových pravidlách pre 11. ERF Európska investičná banka 15. apríla 2018 zaslala Európskej komisii svoje aktualizované odhady záväzkov a platieb pre nástroje, ktoré spravuje.

               (3)V článku 22 ods. 1 nariadenia o rozpočtových pravidlách pre 11. ERF sa stanovuje, že výzvy na úhradu príspevkov sa najskôr použijú na splatenie súm stanovených pre predchádzajúce ERF. Malo by sa preto vyzvať na poskytnutie finančných príspevkov v rámci 10. ERF pre EIB a v rámci 11. ERF pre Komisiu.

               (4)Rada rozhodnutím (EÚ) 2017/2171
                  6
                na základe návrhu Európskej komisie 20. novembra 2017 prijala rozhodnutie stanoviť strop pre ročnú sumu príspevkov členských štátov do ERF na rok 2018 na 4 550 000 000 EUR pre Európsku komisiu a 250 000 000 EUR pre Európsku investičnú banku,

               PRIJALA TOTO ROZHODNUTIE:

               Článok 1

               Jednotlivé príspevky do Európskeho rozvojového fondu, ktoré majú členské štáty uhradiť Európskej komisii a Európskej investičnej banke vo forme druhej splátky na rok 2018, sú stanovené v tabuľke v prílohe k tomuto rozhodnutiu.

               Článok 2

               Týmto sa ročná suma príspevkov členských štátov do ERF na rok 2018 reviduje na 4 500 000 000 EUR. Je prerozdelená na 4 250 000 000 EUR pre Komisiu a 250 000 000 EUR pre EIB.

               Článok 3

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

               Článok 4

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                        Ú. v. ES L 317, 15.12.2000, s. 3.

                     (2)

                        Ú. v. EÚ L 210, 6.8.2013, s. 1.

                     (3)

                        Ú. v. EÚ L 58, 3.3.2015, s. 17 – 38.

                     (4)

                        Ú. v. EÚ L 210, 6.8.2013, s. 1.

                     (5)

                        Ú. v. EÚ L 58, 3.3.2015, s. 17 – 38.

                     (6)

                        Ú. v. EÚ L 306, 22.11.2017, s. 21 – 23.

    ---documentbreak---

               EURÓPSKA KOMISIA
            V Bruseli15. 6. 2018
            COM(2018) 477 final
            PRÍLOHA
            k
            ROZHODNUTIU RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane druhej splátky na rok 2018.

               PRÍLOHA

                        ČLENSKÉ ŠTÁTY

                        Kľúč pre 10. ERF v %

                        Kľúč pre 11. ERF v %

                        2. splátka na rok 2018 (EUR)

                        Spolu

                        Komisia

                        EIB

                        11. ERF

                        10. ERF

                        BELGICKO

                        3,53

                        3,24927

                        42 240 510,00

                        3 530 000,00

                        45 770 510,00

                        BULHARSKO

                        0,14

                        0,21853

                        2 840 890,00

                        140 000,00

                        2 980 890,00

                        ČESKÁ REPUBLIKA

                        0,51

                        0,79745

                        10 366 850,00

                        510 000,00

                        10 876 850,00

                        DÁNSKO

                        2,00

                        1,98045

                        25 745 850,00

                        2 000 000,00

                        27 745 850,00

                        NEMECKO

                        20,50

                        20,57980

                        267 537 400,00

                        20 500 000,00

                        288 037 400,00

                        ESTÓNSKO

                        0,05

                        0,08635

                        1 122 550,00

                        50 000,00

                        1 172 550,00

                        ÍRSKO

                        0,91

                        0,94006

                        12 220 780,00

                        910 000,00

                        13 130 780,00

                        GRÉCKO

                        1,47

                        1,50735

                        19 595 550,00

                        1 470 000,00

                        21 065 550,00

                        ŠPANIELSKO

                        7,85

                        7,93248

                        103 122 240,00

                        7 850 000,00

                        110 972 240,00

                        FRANCÚZSKO

                        19,55

                        17,81269

                        231 564 970,00

                        19 550 000,00

                        251 114 970,00

                        CHORVÁTSKO

                        0,00

                        0,22518

                        2 927 340,00

                        0,00

                        2 927 340,00

                        TALIANSKO

                        12,86

                        12,53009

                        162 891 170,00

                        12 860 000,00

                        175 751 170,00

                        CYPRUS

                        0,09

                        0,11162

                        1 451 060,00

                        90 000,00

                        1 541 060,00

                        LOTYŠSKO

                        0,07

                        0,11612

                        1 509 560,00

                        70 000,00

                        1 579 560,00

                        LITVA

                        0,12

                        0,18077

                        2 350 010,00

                        120 000,00

                        2 470 010,00

                        LUXEMBURSKO

                        0,27

                        0,25509

                        3 316 170,00

                        270 000,00

                        3 586 170,00

                        MAĎARSKO

                        0,55

                        0,61456

                        7 989 280,00

                        550 000,00

                        8 539 280,00

                        ΜΑLTA

                        0,03

                        0,03801

                        494 130,00

                        30 000,00

                        524 130,00

                        HOLANDSKO

                        4,85

                        4,77678

                        62 098 140,00

                        4 850 000,00

                        66 948 140,00

                        RAKÚSKO

                        2,41

                        2,39757

                        31 168 410,00

                        2 410 000,00

                        33 578 410,00

                        POĽSKO

                        1,30

                        2,00734

                        26 095 420,00

                        1 300 000,00

                        27 395 420,00

                        PORTUGALSKO

                        1,15

                        1,19679

                        15 558 270,00

                        1 150 000,00

                        16 708 270,00

                        RUMUNSKO

                        0,37

                        0,71815

                        9 335 950,00

                        370 000,00

                        9 705 950,00

                        SLOVINSKO

                        0,18

                        0,22452

                        2 918 760,00

                        180 000,00

                        3 098 760,00

                        SLOVENSKO

                        0,21

                        0,37616

                        4 890 080,00

                        210 000,00

                        5 100 080,00

                        FÍNSKO

                        1,47

                        1,50909

                        19 618 170,00

                        1 470 000,00

                        21 088 170,00

                        ŠVÉDSKO

                        2,74

                        2,93911

                        38 208 430,00

                        2 740 000,00

                        40 948 430,00

                        SPOJENÉ KRÁĽOVSTVO

                        14,82

                        14,67862

                        190 822 060,00

                        14 820 000,00

                        205 642 060,00

                        EÚ-28 SPOLU

                        100,00

                        100,00

                        1 300 000 000,00

                        100 000 000,00

                        1 400 000 000,00


               EURÓPSKA KOMISIA
            V Bruseli2. 8. 2018
            COM(2018) 565 final
            2018/0297(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie na zasadnutí účastníkov dohody o štátom podporovaných vývozných úveroch

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má prijať v mene Únie na zasadnutí účastníkov dohody o štátom podporovaných vývozných úveroch (ďalej len „zasadnutie účastníkov dohody“) v súvislosti s plánovaným prijatím rozhodnutia o žiadosti Turecka, aby sa stalo účastníkom dohody o štátom podporovaných vývozných úveroch (ďalej len „dohoda“) Organizácie pre hospodársku spoluprácu a rozvoj (OECD).

               2.Kontext návrhu

               2.1.Dohoda o štátom podporovaných vývozných úveroch

               Dohoda je džentlmenskou dohodou medzi EÚ, Spojenými štátmi americkými, Kanadou, Japonskom, Kóreou, Nórskom, Švajčiarskom, Austráliou a Novým Zélandom, ktorej cieľom je poskytnúť rámec pre riadne využívanie štátom podporovaných vývozných úverov. V praxi to znamená zabezpečiť rovnaké podmienky (pri ktorých sa hospodárska súťaž odvíja od ceny a kvality vyvážaného tovaru, a nie od poskytnutých finančných podmienok) a usilovať sa o odstránenie subvencií a narušení obchodu súvisiacich so štátom podporovanými vývoznými úvermi. Dohoda nadobudla platnosť v apríli 1978, je uzatvorená na neurčitý čas, a hoci jej sekretariát OECD poskytuje administratívnu podporu, nie je aktom OECD
                  1
               .

               Dohoda sa pravidelne aktualizuje, aby sa zohľadnili nové technické a politické trendy ovplyvňujúce vývozné úvery v rôznych odvetviach. Dohoda bola transponovaná, a teda sa stala v EÚ právne záväznou na základe nariadenia Európskeho parlamentu a Rady (EÚ) č. 1233/2011
                  2

                  3
               . Aktualizácie sa začleňujú do právnych predpisov EÚ prostredníctvom delegovaných aktov v zmysle článku 2 tohto nariadenia.

               2.2.Zasadnutie účastníkov dohody o štátom podporovaných vývozných úveroch

               V článku 67 dohody sa stanovuje, že „účastníci pravidelne prehodnocujú fungovanie dohody. V rámci tohto prehodnocovania účastníci skúmajú okrem iného postupy súvisiace s oznamovaním, uplatňovanie a fungovanie systému diferencovanej diskontnej sadzby (DDR), pravidlá a postupy súvisiace s viazanou pomocou, otázky súvisiace s vyrovnávaním, predchádzajúce záväzky a možnosti rozšírenia počtu účastníkov dohody“.

               Európska komisia zastupuje Úniu na zasadnutiach účastníkov dohody, kde sa na základe konsenzu prijímajú rozhodnutia o všetkých zmenách dohody. Pozíciu Únie prijíma Rada, pričom sa prediskutuje so zástupcami členských štátov v rámci pracovnej skupiny pre vývozné úvery
                  4
               .

               2.3.Pripravovaný akt zasadnutia účastníkov dohody o štátom podporovaných vývozných úveroch

               V článku 3 dohody sa stanovuje, že „súčasní účastníci môžu vyzvať ďalších členov OECD, ako aj nečlenské štáty OECD, aby sa stali účastníkmi dohody“. Turecko je členom OECD od 2. augusta 1961.

               Listom z 20. septembra 2017 adresovaným predsedovi zasadnutia účastníkov dohody Turecko požiadalo o to, aby sa stalo účastníkom dohody.

               O žiadosti Turecka sa rokovalo na dôvernom stretnutí v rámci zasadnutia účastníkov dohody 15. novembra 2017. Keďže účastníci vrátane EÚ nemali k tejto otázke pozíciu, neprijalo sa žiadne rozhodnutie.

               V týždni od 12. novembra 2018 má zasadnutie účastníkov dohody prijať rozhodnutie týkajúce sa tejto žiadosti Turecka (ďalej len „pripravovaný akt“).

               V súlade s článkom 67 dohody bude pripravovaný akt pre zmluvné strany záväzný.

               3.Pozícia, ktorá sa má prijať v mene Únie

               Turecko je pozorovateľom dohody od roku 2006.

               Turecko už má povinnosť dodržiavať právne predpisy EÚ týkajúce sa politiky v oblasti štátom podporovaných vývozných úverov podľa článku 12 dohody o colnej únii medzi EÚ a Tureckom, v ktorej sa stanovuje, že:

               „Turecko vo vzťahu ku krajinám, ktoré nie sú členmi Spoločenstva, uplatňuje ustanovenia a vykonávacie opatrenia, ktoré sú v podstate podobné opatreniam obchodnej politiky Spoločenstva, ako sa stanovujú v týchto nariadeniach: […] – rozhodnutie Rady 93/112/EHS (štátom podporované vývozné úvery)
                  5
               .“

               Rozhodnutie Rady 93/112/EHS sa teraz nahradilo nariadením (EÚ) č. 1233/2011, a hoci Turecko zatiaľ nedosiahlo úplný súlad s právnymi predpismi EÚ o vývozných úveroch (ako sa uvádza ešte v správe o Turecku za rok 2016
                  6
               ), prijatie Turecka ako účastníka dohody OECD zvýši tlak na Turecko, aby dodržiavalo uvedené pravidlá. Keďže pravidlá o štátom podporovaných vývozných úveroch sa prijímajú na základe konsenzu na zasadnutí účastníkov dohody, Turecko sa naplno zapojí do rozhodovacieho procesu až vtedy, keď sa stane účastníkom.

               Napokon, Turecko je členom medzinárodnej pracovnej skupiny pre vývozné úvery založenej v roku 2012 s cieľom dohodnúť sa na nových pravidlách o vývozných úveroch za účasti rozvíjajúcich sa ekonomík, ktoré nie sú členmi OECD, pričom sa na činnosti tejto skupiny aktívne zúčastňuje a podporuje pozíciu EÚ.

               Žiadosť Turecka, aby sa stalo účastníkom dohody, by sa preto mala podporiť.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  7
               .

               4.1.2.Uplatnenie na tento prípad

               Akt, ktorý je zasadnutie účastníkov dohody vyzvané prijať, predstavuje akt s právnymi účinkami. Pripravovaný akt môže rozhodujúcim spôsobom ovplyvniť obsah práva EÚ na základe článku 2 nariadenia Európskeho parlamentu a Rady (EÚ) č. 1233/2011 zo 16. novembra 2011 o uplatňovaní určitých usmernení v oblasti štátom podporovaných vývozných úverov a o zrušení rozhodnutí Rady 2001/76/ES a 2001/77/ES, v ktorom sa uvádza, že „Komisia prijme delegované akty v súlade s článkom 3 s cieľom zmeniť a doplniť prílohu II ako dôsledok zmien a doplnení usmernení, na ktorých sa dohodli účastníci dohody“.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Cieľ a obsah pripravovaného aktu sa týkajú spoločnej obchodnej politiky. Hmotnoprávnym základom navrhovaného rozhodnutia je preto článok 207 ZFEÚ.

               4.3.Záver

               Právnym základom navrhovaného rozhodnutia by mal byť článok 207 v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktom zasadnutia účastníkov dohody sa zmení dohoda, po jeho prijatí je vhodné uverejniť ho v Úradnom vestníku Európskej únie.

               2018/0297 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie na zasadnutí účastníkov dohody o štátom podporovaných vývozných úveroch

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Dohoda o štátom podporovaných vývozných úveroch (ďalej len „dohoda“) bola transponovaná, a teda sa stala v EÚ právne záväznou na základe nariadenia Európskeho parlamentu a Rady (EÚ) č. 1233/2011
                  8

                  9
               .

               (2)Podľa článku 3 dohody môže zasadnutie účastníkov dohody prijať rozhodnutie vyzvať ďalších členov OECD, aby sa stali účastníkmi dohody.

               (3)Turecko oznámilo svoj zámer stať sa účastníkom dohody 20. septembra 2017.

               (4)Počas svojho 140. stretnutia v týždni od 12. novembra 2018 má zasadnutie účastníkov dohody prijať rozhodnutie týkajúce sa žiadosti Turecka, aby sa stalo účastníkom dohody.

               (5)Keďže plánované rozhodnutie môže rozhodujúcim spôsobom ovplyvniť obsah práva Únie podľa článku 2 nariadenia (EÚ) č. 1233/2011, je vhodné stanoviť pozíciu, ktorá sa má na zasadnutí účastníkov dohody prijať v mene Únie,

               PRIJALA TOTO ROZHODNUTIE:

               Článok 1

               Pozíciou, ktorá sa má prijať v mene Únie na 140. stretnutí zasadnutia účastníkov dohody o štátom podporovaných vývozných úveroch, je schváliť žiadosť Turecka, aby sa stalo účastníkom dohody o štátom podporovaných vývozných úveroch.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        V zmysle vymedzenia v článku 5 Dohovoru o OECD.

                     (2)

                        Nariadenie Európskeho parlamentu a Rady (EÚ) č. 1233/2011 zo 16. novembra 2011 o uplatňovaní určitých usmernení v oblasti štátom podporovaných vývozných úverov a o zrušení rozhodnutí Rady 2001/76/ES a 2001/77/ES (Ú. v. EÚ L 326, 8.12.2011, s. 45).

                     (3)

                        V minulosti už boli do právnych predpisov EÚ prostredníctvom rozhodnutí Rady transponované predchádzajúce znenia dohody OECD.

                     (4)

                        Rozhodnutie Rady, ktorým sa zriaďuje Skupina pre koordináciu politiky v oblasti poistenia úverov, úverových záruk a finančných úverov (Ú. v. ES 66, 27.10.1960, s. 1339/60).

                     (5)

                        Ú. v. ES L 44, 22.2.1993, s. 1.

                     (6)

                        SWD(2016) 366 final.

                     (7)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (8)

                        Nariadenie Európskeho parlamentu a Rady (EÚ) č. 1233/2011 zo 16. novembra 2011 o uplatňovaní určitých usmernení v oblasti štátom podporovaných vývozných úverov a o zrušení rozhodnutí Rady 2001/76/ES a 2001/77/ES (Ú. v. EÚ L 326, 8.12.2011, s. 45).

                     (9)

                        V minulosti už boli do právnych predpisov EÚ prostredníctvom rozhodnutí Rady transponované predchádzajúce znenia dohody OECD.


               EURÓPSKA KOMISIA
            V Bruseli20. 7. 2018
            COM(2018) 548 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii prostriedkov z Európskeho fondu na prispôsobenie sa globalizácii na základe žiadosti Holandska – EGF/2018/001 NL/Finančné služby

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Holandsko podalo 23. februára 2018 žiadosť EGF/2018/001 NL/Finančné služby o finančný príspevok z fondu EGF v dôsledku prepúšťania
                  2
                v hospodárskom odvetví klasifikovanom v rámci divízie 64 NACE Rev. 2 – Finančné služby okrem poistenia a dôchodkového zabezpečenia v regiónoch úrovne NUTS 2 NL12 – Frízsko, NL13 – Drenthe a NL21 – Overijssel v Holandsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                           EGF/2018/001

                        NL/Finančné služby

                        Členský štát

                        Holandsko

                        Dotknutý(-é) región(-y) (úroveň NUTS
                           3
                         2)

                        NL12 - Frízsko

                        NL13 - Drenthe

                        NL21 - Overijssel

                        Dátum podania žiadosti

                        23. februára 2018

                        Dátum potvrdenia prijatia žiadosti

                        23. februára 2018

                        Dátum žiadosti o dodatočné informácie

                        9. marca 2018

                        Termín na poskytnutie dodatočných informácií

                        4. mája 2018

                        Termín na dokončenie posúdenia

                        27. júla 2018

                        Kritérium zásahu

                        článok 4 ods. 1 písm. b) nariadenia o EGF

                        Počet dotknutých podnikov

                        20

                        Odvetvie(-a) ekonomickej činnosti

                        (divízia NACE Rev. 2)
                           4

                        divízia 64 – Finančné služby okrem poistenia a dôchodkového zabezpečenia

                        Referenčné obdobie (deväť mesiacov):

                        24. marca 2017 – 24. decembra 2017

                        Celkový počet oprávnených prijímateľov

                        1 324

                        Celkový počet dotknutých prijímateľov

                        450

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        0

                        Rozpočet na personalizované služby (v EUR)

                        1 908 000

                        Rozpočet na využívanie EGF
                           5
                         (v EUR)

                        79 500

                        Celkový rozpočet (v EUR)

                        1 987 500

                        Príspevok z EGF (60 %) (v EUR)

                        1 192 500

               POSÚDENIE ŽIADOSTI

               Postup

               4.Holandsko podalo žiadosť

                  EGF/2018/001

               NL/Finančné služby 23. februára 2018, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia v ten istý deň potvrdila prijatie žiadosti a 9. marca 2018 požiadala Holandsko o dodatočné informácie. Tieto dodatočné informácie boli poskytnuté po predĺžení lehoty šiestich týždňov o dva týždne na základe riadne odôvodnenej žiadosti Holandska. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 27. júla 2018.

               Oprávnenosť žiadosti

               Príslušné podniky a prijímatelia

               5.Žiadosť sa týka 1 324 pracovníkov, ktorí boli prepustení v hospodárskom odvetví klasifikovanom v rámci divízie 64 NACE Rev. 2 – Finančné služby okrem poistenia a dôchodkového zabezpečenia. K prepúšťaniu došlo v regiónoch na úrovni NUTS 2 NL12 – Frízsko, NL13 – Drenthe a NL21 – Overijssel
                  6
               .

                        Podniky a počet prepustených pracovníkov počas referenčného obdobia

                        Rabobank

                        981

                        BNP Paribas

                        3

                        ING Bank

                        149

                        SBOT BV

                        3

                        ABN-AMRO

                        112

                        KAS Bank NV

                        2

                        Volksbank/SNS

                        29

                        Pale BV

                        2

                        Kredietbank Nederland

                        11

                        Royal Bank of Scotland

                        2

                        Triodos

                        6

                        CEM Finance BV

                        1

                        F. Van Lanschot Bankers

                        5

                        DNB

                        1

                        Lacent BV

                        5

                        KBC Bank

                        1

                        Santander

                        5

                        Krediet Unie BV

                        1

                        Kempen & Co NV

                        4

                        UBS Europe SE

                        1

                        Celkový počet podnikov: 20

                        Celkový počet prepustených pracovníkov:

                        1 324

                        Celkový počet samostatne zárobkovo činných osôb, ktoré ukončili svoju činnosť:

                        0

                        Celkový počet oprávnených pracovníkov a samostatne zárobkovo činných osôb:

                        1 324

               Kritériá zásahu

               Holandsko predložilo žiadosť podľa kritérií zásahu uvedených v článku 4 ods. 1 písm. b) nariadenia o EGF, podľa ktorého je potrebných aspoň 500 pracovníkov, ktorí boli prepustení v referenčnom období deviatich mesiacov v podnikoch, ktoré fungujú v rovnakom hospodárskom odvetví vymedzenom ako divízia NACE Rev. 2 a nachádzajú sa v jednom alebo dvoch susediacich regiónoch úrovne NUTS 2 v členskom štáte. V regióne na úrovni NUTS 2 NL 21 – Overijssel bolo prepustených 610 pracovníkov. Referenčné obdobie pre žiadosť v dĺžke deviatich mesiacov trvalo od 24. marca 2017 do 24. decembra 2017.

               Stanovenie počtu prepustených pracovníkov a prípadov ukončenia činnosti

               6.Celkový počet prepustených pracovníkov 1 324 sa počas referenčného obdobia vypočítal od dátumu individuálneho oznámenia zo strany zamestnávateľa o prepustení alebo ukončení pracovnej zmluvy pracovníkov.

               7.Celkový počet oprávnených prijímateľov je 1 324.

               Súvislosť medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009]

               8.Na účely preukázania súvislosti medzi prepúšťaním a celosvetovou finančnou a hospodárskou krízou, ktorá je predmetom nariadenia (ES) č. 546/2009, Holandsko uvádza, že finančná a hospodárska kríza mala vážny dosah na služby a fungovanie holandských bánk
                  7

                  8

                  9
               .

               9.V dôsledku prostredia vyznačujúceho sa nízkymi úrokovými sadzbami, ktoré sa vytvorilo ako reakcia na finančnú krízu, prísnejšie regulačné podmienky, výrazný úpadok na trhu s hypotekárnymi úvermi a pokles v poskytovaní úverov malým a stredným podnikom (MSP), došlo k zníženiu ziskovosti a vznikla naliehavá potreba zníženia nákladov. V správe Komisie o krajine za rok 2018 sa potvrdzujú nízke úrokové sadzby, pokles v poskytovaní úverov pre MSP a zadlženosť súkromných domácností v Holandsku
                  10
               .

               10.Od roku 2006 do roku 2015 sa zaznamenal výrazný pokles na trhu s hypotekárnymi úvermi
                  11
               . Od roku 2016 možno badať mierne oživenie, hoci príslušné hodnoty sú stále omnoho nižšie než v období pred finančnou a hospodárskou krízou. Ročná miera rastu nových hypotekárnych úverov je v súčasnosti takmer na úrovni nuly, pričom pred krízou z roku 2008 bol zaznamenávaný nárast o 4 – 5 % ročne. Vstup nových subjektov na trh, akými sú dôchodkové fondy a poisťovatelia, ešte väčšmi prispel v prípade bánk k poklesu podnikania v oblasti hypotekárnych úverov.

               11.V oblasti poskytovania úverov malým a stredným podnikom (MSP)
                  12
                bol za posledných 10 rokov zaznamenaný výrazný pokles, pričom nedošlo k oživeniu na úroveň z roku 2008.

               12.Banky preto znížili počet zamestnancov, a to najmä zatvorením regionálnych pobočiek a prechodom smerom k elektronickému bankovníctvu. V období rokov 2004 – 2014 bola zrušená polovica pobočiek
                  13
                a tento trend stále pretrváva. V prípade väčšiny prepustených osôb išlo o pracovníkov, ktorí boli v priamom kontakte s klientmi a ktorí sa zaoberali súvisiacou administratívou.

               13.Odvetvie „Finančné služby okrem poistenia a dôchodkového zabezpečenia“ doposiaľ nebolo predmetom žiadnej žiadosti o finančný príspevok z fondu EGF.

               Udalosti, ktoré viedli k prepúšťaniu a ukončeniu činnosti

               14.Nízke úrokové sadzby (nízke úrokové marže) mali priamy, ako aj nepriamy vplyv na ziskovosť bánk. V záujme pokračovania v činnosti sa obnovenie ziskovosti dosahuje najmä znižovaním nákladov, a to prostredníctvom zatvárania regionálnych pobočiek a automatizáciou služieb. Počet zamestnancov vo všetkých bankách preto stabilne klesá.

               15.Počet prepustených pracovníkov v holandskom bankovom odvetví sa v období od apríla 2016 do apríla 2017 zvýšil o 8,6 %, pričom priemerný počet prepustených pracovníkov vo všetkých odvetviach sa znížil o 12,8 %
                  14
               . V roku 2004 mala spoločnosť Rabobank 1 434 pobočiek a v roku 2014 ich zostalo len 566 (-60 %). Spoločnosť ABN-AMRO zatvorila v rovnakom období 427 pobočiek (-57 %)
                  15
               . V období rokov 2004 – 2014 zatvorila spoločnosť Volksbank (SNS) 14 % regionálnych pobočiek. Znižovanie počtu pobočiek je najvýraznejšie v oblastiach Frízsko, Drenthe a Overijssel. Keďže spoločnosť ING nikdy nemala také množstvo regionálnych pobočiek ako iné banky (276), žiadne pobočky nezatvorila, avšak v existujúcich pobočkách znížila počet zamestnancov.

               16.V období rokov 2010 – 2016 sa celkový počet zamestnancov v štyroch vyššie uvedených bankách znížil zo 158 588 na 122 556, čo predstavuje pokles o 23 %
                  16
               .

               17.Okrem toho sa rozsiahle prepúšťania očakávajú v spoločnostiach ABN-AMRO
                  17
               , ING
                  18
               a Rabobank
                  19
               . Spoločnosť Volksbank, v ktorej v priebehu posledných rokov nedošlo k reorganizácii alebo reštrukturalizácii, oznámila plány reorganizácie a prepúšťania
                  20
               .

               18.Počet osôb poberajúcich dávky v nezamestnanosti sa za obdobie rokov 2008 – 2015 v rámci tohto odvetvia viac než strojnásobil
                  21

                  22
               , pričom v roku 2016 sa počet osôb z bankového odvetvia, ktorí požiadali o dávky v nezamestnanosti, zvýšil o 27,7 % v porovnaní s rokom 2015, a to v dôsledku reorganizácie odvetvia. Bankové odvetvie bolo navyše jediným odvetvím, v rámci ktorého došlo v roku 2016 k poklesu zamestnanosti, zatiaľ čo v ostatných odvetviach bola zaznamenaná nižšia miera poberania dávok v nezamestnanosti novo nezamestnanými osobami.

               19.Prepúšťanie sa týkalo najmä zamestnancov s nízkou alebo priemernou úrovňou vzdelania, akými sú administratívni a recepční pracovníci. Pre tento druh pozícií sú vyhliadky na trhu práce nepriaznivé. V bankovom odvetví zastávali ženy prevažne nižšie funkcie a funkcie strednej úrovne, v dôsledku čoho je nezamestnaných viac žien (55 %) ako mužov (45 %). 45 % nezamestnaných osôb v rámci bankového odvetvia má 55 alebo viac rokov.

               Očakávané účinky prepúšťania na miestne, regionálne a celoštátne hospodárstvo a zamestnanosť

               20.Situácia týkajúca sa prepúšťania v oblasti bankovníctva je osobitne náročná v uvedených troch provinciách
                  23
               . Vo všetkých troch oblastiach je miera nezamestnanosti vyššia ako celoštátny priemer 5,4 %. Vo Frízsku je to 10,8 %
                  24
               , v Drenthe 7 %
                  25
                a v Overijssel 6,3 %
                  26
               . Vo všeobecnosti sa podarilo nájsť si novú prácu 66 percentám osôb do jedného roka od prepustenia. V bankovom odvetví si iba 39 % osôb našlo do roka novú prácu
                  27
               .

               21.Podľa holandského Úradu pre správu poistenia zamestnancov, pokiaľ ide o hľadanie práce v danom odvetví, vyhliadky do budúcna sú pre tieto osoby nepriaznivé, keďže sa v rámci odvetvia nepredpokladá obnovenie zamestnanosti. K ďalšiemu poklesu zamestnanosti dôjde podľa týchto predpovedí v roku 2018
                  28
               .

               22.16 % osôb vo Frízsku, ktorí žiadajú o dávky v nezamestnanosti, zastávali funkcie v rámci bankového odvetvia, ktoré už v tomto regióne nie sú potrebné, a to okrem iného v dôsledku zatvárania regionálnych pobočiek bánk
                  29
               .

               23.V provincii Overijjssel sa spomedzi osôb žiadajúcich o dávky v nezamestnanosti na druhom mieste nachádzajú práve osoby s profesijným zameraním v oblasti bankového odvetvia
                  30
               .

               24.Očakávaný vplyv prepúšťanía na dotknutých územiach súvisí s ťažkosťami s novým pracovným zaradením v rámci toho istého odvetvia. Úrad UWV odporúča osobám pôsobiacim v bankovom odvetví v týchto troch provinciách, aby zvážili zmenu profesie, odvetia alebo regiónu
                  31

                  32
               .. Tieto tri regióny nie sú tak priemyselne vyspelé a diverzifikované ako iné regióny v Holandsku, pričom väčšinu spoločností v týchto troch regiónoch predstavujú MSP
                  33
               .. Nové pracovné príležitosti však existujú v oblastiach zdravotníctva, IKT, logistiky, finančnej kontroly a v iných odvetviach.

               25.Medzi 1 324 prepustenými pracovníkmi sa nachádzajú aj osoby zo zraniteľných skupín – kancelárske profesie/pracovníci v oblasti predaja (podľa žiadosti 52 %), ženy (59 %) a staršie osoby nad 55 rokov (27 %). Polovica prepustených pracovníkov pracovala na odborných/technických pracovných miestach. Je preto dôležité podporovať rýchle opätovné začlenenie prepustených pracovníkov na trh práce, keďže bez tejto podpory bude pre nich náročné nájsť si novú prácu.

               26.Priemerné obdobie poberania dávok v nezamestnanosti je v prípade nezamestnaných osôb z bankového odvetvia omnoho dlhšie ako v prípade nezamestnaných osôb z iných odvetví. Z údajov úradu UWV vyplýva, že minimálne 12 % osôb, ktoré požiadali o dávky v nezamestnanosti, predtým pracovalo vo finančnom sektore
                  34
               .

               Dotknutí prijímatelia a navrhované opatrenia

               Dotknutí prijímatelia

               27.Počet prepustených pracovníkov, ktorých účasť na opatreniach sa očakáva, sa odhaduje na 450. Ostatní oprávnení pracovníci sa buď rozhodli pre zmenu odvetvia alebo regiónu, odchádzajú do dôchodku alebo sa zúčastňujú na vnútroštátnych a miestnych programoch zameraných na podporu ich opätovného zamestnania. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov*

                        Pohlavie:

                        muži:

                        183

                        (40,7 %)

                        ženy:

                        267

                        (59,3 %)

                        Štátna príslušnosť:

                        občania EÚ:

                        450

                        (100,0 %)

                        osoby, ktoré nie sú občanmi EÚ:

                        0

                        (0 %)

                        Veková skupina:

                        15 – 24 rokov:

                        38

                        (8,4 %)

                        25 – 29 rokov:

                        50

                        (11,1 %)

                        30 – 54 rokov:

                        241

                        (53,6 %)

                        55 – 64 rokov:

                        104

                        (23,1 %)

                        viac ako 64 rokov:

                        17

                        (3,8 %)

               *: percentá sú zaokrúhlené.

               Oprávnenosť navrhovaných opatrení

               28.Personalizované služby, ktoré majú byť poskytnuté prepusteným pracovníkom, pozostávajú z týchto opatrení:

               –Úvodný pohovor: v rámci tohto opatrenia sa účastníci zmapujú podľa ich schopností, potenciálu a pracovných vyhliadok. Záverom každého úvodného pohovoru bude poradenstvo.

               –Pomoc pri hľadaní práce: toto opatrenie začne ponukou prispôsobeného programu. Medzi iným bude zahŕňať vypracovanie dokumentov o prestupe, intenzívne školenia na tému uchádzania sa o prácu, organizovanie trhov práce a intenzívne kontaktovanie sa so zamestnávateľmi.

               –Centrum mobility: toto opatrenie tvorí flexibilné centrum pre uchádzačov o zamestnanie, ako aj pre zamestnávateľov ponúkajúcich dočasné pracovné miesta. Vytvoria sa centrá regionálnej mobility zamerané na bývalých zamestnancov v bankovom odvetví. Vďaka týmto opatreniam získajú (preškolení) pracovníci pracovné skúsenosti a dokážu sa prezentovať novým zamestnávateľom.

               –Odborná príprava a koučing na podporu podnikania: niektorí z účastníkov môžu využiť svoje obchodné zručnosti a skúsenosti na založenie vlastnej firmy. V rámci tohto opatrenia sa im poskytne odborná príprava a koučing vo forme rozvoja ich zručností, návrhu udržateľného podnikateľského plánu a poradenstva v otázkach legislatívnych postupov.

               –Odborná príprava a rekvalifikácia: v rámci tohto opatrenia sa poskytne odborná príprava, rekvalifikácia a iné vzdelávacie činnosti pre odvetvie maloobchodu a pre nové pracovné profily, ako sú doprava, IT služby, technické profesie a iné.

               –Pomoc pri preradení na iné miesto: v rámci tohto opatrenia sa poskytne profesijná orientácia, profesijné poradenstvo a školenia v oblasti kompetencií.

               –Grant na podporu podnikania: v rámci tohto opatrenia sa poskytne grant na krytie investičných nákladov, ak účastník získa potrebné zručnosti a bude mať udržateľný podnikateľský plán.

               29.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               30.Holandsko poskytlo požadované informácie o opatreniach, ktoré sú pre príslušné podniky povinné podľa vnútroštátneho práva alebo kolektívnych zmlúv. Potvrdilo, že finančným príspevkom z EGF sa nenahrádza žiadne z týchto opatrení.

               Odhadovaný rozpočet

               31.Odhadované celkové náklady sú 1 987 500 EUR, z čoho 1 908 000 EUR tvoria výdavky na personalizované služby a 79 500 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               32.Celková výška finančného príspevku požadovaného z EGF je 1 192 500 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka*
                        (v EUR)

                        Odhadované celkové náklady

                        (v EUR)

                        Personalizované služby [opatrenia podľa článku 7 ods. 1 písm. a) a c) nariadenia o EGF]

                        Úvodný pohovor (úvodný pohovor)

                        250

                        1 152

                        288 000

                        Pomoc pri hľadaní práce (Trajectbegeleiding reintegratie)

                        450

                        900

                        405 000

                        Centrum mobility (Mobiliteitspool)

                        175

                        3 200

                        560 000

                        Odborná príprava a koučing na podporu podnikania (Promotie, cursussen en begeleiding ondernemerschap)

                        20

                        2 000

                        40 000

                        Odborná príprava a rekvalifikácia (Scholing en cursussen)

                        75

                        3 500

                        262 500

                        Pomoc pri preradení na iné miesto (Outplacement begeleiding)

                        35

                        1 500

                        52 500

                        Grant na podporu podnikania (Toelage ondernemerschap)

                        20

                        15 000

                        300 000

                        Medzisúčet (a):

                        Percentuálny podiel balíka personalizovaných služieb

                        –

                        1 908 000

                        (100 %)

                        Príspevky a stimuly [opatrenia podľa článku 7 ods. 1 písm. b) nariadenia o EGF]

                        0

                        0

                        0

                        Medzisúčet (b):

                        Percentuálny podiel balíka personalizovaných služieb:

                        –

                        0

                        (100 %)

                        Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0

                        2. Riadenie

                        –

                        19 875

                        3. Informovanie a propagácia

                        –

                        39 750

                        4. Kontrola a podávanie správ

                        –

                        19 875

                        Medzisúčet (c):

                        Percentuálny podiel celkových nákladov:

                        –

                        79 500

                        (4 %)

                        Celkové náklady (a + b + c):

                        –

                        1 987 500

                        Príspevok z EGF (60 % celkových nákladov)

                        –

                        1 192 500

               *: údaje sú zaokrúhlené

               33.Holandsko potvrdilo, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa.

               Obdobie oprávnenosti výdavkov

               34.Holandsko začalo poskytovať personalizované služby dotknutým prijímateľom 1. januára 2018. Výdavky na opatrenia budú teda oprávnené na získanie finančného príspevku z EGF od 1. januára 2018 do 23. februára 2020.

               35.Holandsku začali vznikať administratívne výdavky na využívanie EGF 1. októbra 2017. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na finančný príspevok z EGF od 1. októbra 2017 do 23. augusta 2020.

               Komplementárnosť s opatreniami financovanými z vnútroštátnych prostriedkov alebo prostriedkov Únie

               36.Zdrojmi vnútroštátneho predbežného financovania alebo spolufinancovania sú finančné prostriedky Úradu pre správu poistenia zamestnancov (UWV), prostriedky provincií, fondov v oblasti vzdelávania a sociálnych partnerov.

               37.Holandsko potvrdilo, že uvedené opatrenia, na ktoré boli udelené finančné prostriedky z EGF, nebudú súčasne financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami alebo so sociálnymi partnermi, ako aj s miestnymi a regionálnymi orgánmi

               38.Holandsko uviedlo, že koordinovaný balík personalizovaných služieb bol vypracovaný po intenzívnych konzultáciách so zainteresovanými stranami a sociálnymi partnermi, akými sú Holandské bankové združenie (NVB), Holandská federácia odborových zväzov (FNV) a Národná kresťanská federácia odborových zväzov (CNV), najmä pokiaľ ide o návrh koordinovaného balíka ponúkaných služieb. Sociálni partneri sa budú zúčastňovať aj na zasadnutiach riadiaceho výboru, ktorý bude zriadený s cieľom koordinovať všetky opatrenia týkajúce sa trhu práce.

               39.Prípravné činnosti zahŕňali stretnutia so zástupcami odvetvia, mesta Leeuwarden a daných troch provincií. Zúčastnení partneri (sociálni partneri, zástupcovia bankového odvetvia) vypracovali spolu s úradom UWV prehľad objasňujúci charakter a rozsah problematiky. Bol vypracovaný plán na zvýšenie šance prepustených pracovníkov na nové pracovné zaradenie.

               Systémy riadenia a kontroly

               40.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Jeho štruktúra je rovnaká ako pre ESF. Náklady súvisiace s týmito činnosťami sú zahrnuté v celkových nákladoch projektu. Holandsko oznámilo Komisii, že riadenie bude mať na starosti časť Oddelenia služieb, spolupráce a vykonávania zaoberajúca sa vykonávaním politiky (SZV; ministerstvo sociálnych vecí a zamestnanosti).

               41.V úlohe certifikačného orgánu bude finančnú kontrolu vykonávať generálny riaditeľ agentúry pre podnikanie (RVO) holandského ministerstva hospodárstva a politiky v oblasti klímy. Úlohu nezávislého audítorského orgánu bude vykonávať útvar auditu ústrednej vlády (ministerstvo financií).

               42.Pokiaľ ide o systémy vnútorných kontrol a účtovníctva, vláda provincie Drenthe je povinná viesť overiteľné administratívne záznamy na účely auditu.

               Záväzky poskytnuté zo strany dotknutého členského štátu

               43.Holandsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie týkajúcimi sa štátnej pomoci.

               VPLYV NA ROZPOČET

               Návrh rozpočtu

               44.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  35
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               45.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 1 192 500 EUR, čo predstavuje 60 % celkových nákladov na navrhované opatrenia.

               46.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  36
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               47.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 1 192 500 EUR do príslušného rozpočtového riadku.

               48.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii prostriedkov z Európskeho fondu na prispôsobenie sa globalizácii na základe žiadosti Holandska – EGF/2018/001 NL/Finančné služby

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  37
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  38
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im opätovne sa začleniť na trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  39
               , prostriedky z EGF nesmú prekročiť maximálnu ročnú sumu 150 miliónov EUR (v cenách z roku 2011).

               (3)Holandsko podalo 23. februára 2018 žiadosť o mobilizáciu prostriedkov z EGF v súvislosti s prepúšťaním v hospodárskom odvetví zaradenom podľa štatistickej klasifikácie ekonomických činností v Európskom spoločenstve („NACE“) do divízie 64 (Finančné služby okrem poistenia a dôchodkového zabezpečenia) Rev. 2 v regiónoch úrovne 2 nomenklatúry územných jednotiek pre štatistické účely („NUTS“)
                  40
                NL12 – Frízsko, NL13 – Drenthe a NL21 – Overijssel v Holandsku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)Preto by sa v súvislosti so žiadosťou predloženou Holandskom mali mobilizovať prostriedky z EGF s cieľom poskytnúť finančný príspevok vo výške 1 192 500 EUR.

               (5)S cieľom skrátiť čas potrebný na mobilizáciu prostriedkov z EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2018 sa mobilizujú prostriedky z Európskeho fondu na prispôsobenie sa globalizácii s cieľom poskytnúť sumu 1 192 500 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 347, 20.12.2013, s. 855.

                     (2)

                        V zmysle článku 3 nariadenia o EGF.

                     (3)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)

                        Ú. v. EÚ L 393, 30.12.2006, s. 1.

                     (5)

                        V súlade s článkom 7 ods. 4 nariadenia (EÚ) č. 1309/2013.

                     (6)

                        Frízsko (445), Drenthe (269), Overijssel (610)

                     (7)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (8)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (9)

                  https://www.dnb.nl/en/news/news-and-archive/persberichten-2016/dnb341434.jsp
                  https://www.ecb.europa.eu/press/key/date/2016/html/sp161003.en.html
                  https://www.ecb.europa.eu/press/key/date/2017/html/ecb.sp170510.en.html

                     (10)

                  https://ec.europa.eu/info/sites/info/files/2018-european-semester-country-report-netherland-en.pdf

                     (11)

                        Zdroj:
                  https://www.dnb.nl/nieuws/nieuwsoverzicht-en-archief/statistisch-nieuws-2017/dnb358895.jsp

                     (12)

                  https://www.dnb.nl/nieuws/nieuwsoverzicht-en-archief/dnbulletin-2014/dnb309784.jsp

                  Informačný prehľad holandskej federácie bánk – finančné služby 2016
                  https://www.nvb.nl/media/document/000258_od15799-nvb-factsheet-zakelijke-dienstverlening-2016-04-07-def.pdf
                  .

                     (13)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (14)

                        Newsflash Labourmarket (prehľad správ o pracovnom trhu), UWV, apríl 2017.

                     (15)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (16)

                        Zdroj: výročná správa spoločností ING, ABN-AMRO, RABO-bank a Volksbank.

                     (17)

                        Niekoľko výročných správ spoločnosti ABN-AMRO za obdobie rokov 2011 – 2016.

                     (18)

                        Výročné správy spoločnosti ING Bank za roky 2015 a 2016.

                     (19)

                        Homas Escritt a Toby Sterling (11. december 2015).
                  „Banka Rabobank sa chystá prepustiť 9 000 zamestnancov a zbavila sa aktív s cieľom zvýšiť zisk“

                     (20)

                  http://www.volkskrant.nl/economie/weer-een-ontslagronde-ook-sns-schrapt-honderden-voltijdbanen~a4435538/

                     (21)

                        Možnosti zamestnania pre osoby vo finančnom odvetví, UWV marec 2017

                     (22)

                  https://fd.nl/economie-politiek/1176581/somber-perspectief-voor-ontslagen-bankmedewerker

                     (23)

                        Údaje týkajúce sa prepúšťania v bankovom odvetví UWV.

                     (24)

                        Fakty a údaje – provincia Frízsko:
                  http://fryslan.databank.nl

                     (25)

                        Fakty a údaje – provincia Frízsko:
                  http://www.provincie.drenthe.nl/feitenencijfers/cijfers/economie/

                     (26)

                        Zdroj CBS Statline
                  https://www.cbs.nl

                     (27)

                        Informačný prehľad o trhu práce – finančný sektor, UWV, 23. máj 2017.

                     (28)

                  https://fd.nl/frontpage/ondernemen/1086910/banken-houden-nog-20-tot-30-kantoren

                     (29)

                        Zameranie na región: Frízsko, UWV 2016

                     (30)

                        Zameranie na región: Zwolle, UWV 2016, Zameranie na región: Twente, UWV 2016

                     (31)

                        Pozri poznámku 28 – 30.

                     (32)

                        Informačný prehľad o trhu práce – finančný sektor, UWV, 23. máj 2017.

                     (33)

                        Fakty a údaje – provincia Overijssel:
                  http://www.overijssel.nl/over-overijssel/cijfers-kaarten/

                     (34)

                        Zameranie na región: Drenthe, UWV 2016

                     (35)

                        Ú. v. EÚ L 347, 20.12.2013, s. 884.

                     (36)

                        Ú. v. EÚ C 373, 20.12.2013, s. 1.

                     (37)

                        Ú. v. EÚ L 347, 20.12.2013, s. 855.

                     (38)

                        Ú. v. EÚ C 373, 20.12.2013, s. 1.

                     (39)

                        Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (40)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).


               EURÓPSKA KOMISIA
            V Bruseli20. 9. 2018
            COM(2018) 658 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Fondu solidarity Európskej únie na účely poskytnutia pomoci Lotyšsku

               DÔVODOVÁ SPRÁVA

               1.Kontext návrhu

               Toto rozhodnutie sa týka mobilizácie Fondu solidarity Európskej únie (FSEÚ) v súlade s nariadením Rady (ES) č. 2012/2002 z 11. novembra 2002
                  1
                (ďalej len „nariadenie“) vo výške 17 730 519 EUR s cieľom poskytnúť pomoc Lotyšsku v nadväznosti na záplavy, ku ktorým došlo v roku 2017. Táto mobilizácia sa bude v plnej výške financovať čiastočným využitím zostávajúcich viazaných a platobných rozpočtových prostriedkov vo výške 47 479 154 EUR už zahrnutých do rozpočtu na rok 2018 na účely pokrytia záloh. Opravný rozpočet preto nie je potrebný.

               2.Informácie a podmienky

               Počas leta a jesene 2017 postihli Lotyšsko dlhodobé silné dažde, ktoré viedli k saturácii pôdy a následným záplavami v krajine, najmä v regióne Latgale a v okolitých oblastiach. V dôsledku toho bola zničená úroda a došlo k rozsiahlym škodám, ktoré zasiahli vodné toky, drenážny systém, zariadenia na spracovanie vody, ako aj cestnú a železničnú infraštruktúru.

               1.Lotyšsko požiadalo 14. novembra 2017, teda v rámci lehoty 12 týždňov od prvých škôd, ktoré boli zaznamenané 24. augusta 2017, o príspevok z FSEÚ. V predloženej žiadosti sa hovorí o „veľkej živelnej pohrome“ podľa článku 2 ods. 2 nariadenia. Lotyšsko poskytlo 27. apríla 2018 na vyžiadanie Komisie dodatočné informácie potrebné na dokončenie posúdenia tohto prípadu.

               2.V tomto prípade ide o živelnú pohromu, preto patrí do oblasti pôsobnosti FSEÚ.

               3.Lotyšsko odhaduje výšku celkových priamych škôd spôsobených záplavami na 380,5 mil. EUR. Táto suma presahuje strop pre mobilizáciu FSEÚ v prípade „veľkej katastrofy“ uplatniteľného na Lotyšsku v roku 2017, ktorý zodpovedal sume 145 740 000 EUR (t. j. 0,6 % hrubého národného dôchodku Lotyšska na základe údajov z roku 2015). Keďže odhadované celkové priame škody presahujú uvedený strop, túto katastrofu možno kvalifikovať ako „veľkú živelnú pohromu“, ako je vymedzená v nariadení. Žiadosť Lotyšska je preto oprávnená na príspevok z FSEÚ.

               4.Lotyšsko nepožiadalo o vyplatenie zálohy.

               5.V žiadosti Lotyšska sa nachádza podrobný opis meteorologickej situácie vedúcej ku katastrofe a jej vplyvu. Nepretržité dažde a záplavy v auguste, septembri a októbri 2017 spôsobili značné škody v poľnohospodárstve, čo spôsobilo stratu úrody a rozsiahle upchatie poľnohospodárskych drenážnych systémov. Okrem toho došlo k poškodeniu štátnej a miestnej verejnej infraštruktúry, a to najmä v oblasti vodohospodárskej (vodné toky, drenážne systémy, hydrologické zariadenia, hrádze a súvisiaca ochranná infraštruktúra) a dopravnej infraštruktúry (hlavné a miestne cesty, železnice). Celkovo bolo poškodených 184 štátnych motorových ciest a došlo k dočasnému pozastaveniu železničnej dopravy. Dňa 29. augusta 2017 bol vyhlásený stav núdze. Štátne a miestne verejné inštitúcie a podniky poskytujúce služby obyvateľstvu nemohli riadne fungovať. Niekoľko škôl a ďalších miestnych verejných budov bolo zaplavených a museli byť uzavreté. Vodné toky boli vyplavené a ich korytá zaplnené naplaveninami, pričom zasiahnutých bolo viac ako 28 000 km (podzemných) drenážnych systémov, približne 4 500 km otvorených drenážnych stok a priekop a približne 1 700 vodných tokov a hydrologických zariadení. Zaplavenie zariadení na čistenie odpadových vôd viedlo k znečisteniu vody a predstavovalo nebezpečenstvo pre životné prostredie.

               6.Lotyšsko odhaduje náklady na núdzové operácie a opatrenia na obnovu oprávnené podľa článku 3 ods. 2 nariadenia na 36,2 mil. EUR, pričom tieto náklady rozpísalo podľa typu operácie. Zďaleka najväčší podiel oprávnených nákladov (takmer 32 mil. EUR) sa týka verejného drenážneho systému a súvisiacej infraštruktúry. Príspevok z FSEÚ sa však nesmie použiť na opravy, ktorých výsledkom by bolo dosiahnutie stavu tohto majetku presahujúceho úroveň pred pohromou.

               7.Lotyšské orgány potvrdili, že na oprávnené náklady sa nevzťahuje žiadne poistné krytie.

               8.Zasiahnutý región je „menej rozvinutým regiónom“ oprávneným na financovanie z európskych štrukturálnych a investičných fondov (2014 – 2020). Lotyšské orgány nesignalizovali Komisii svoj úmysel prerozdeliť finančné prostriedky z programov v rámci EŠIF na opatrenia obnovy. Na základe žiadosti Lotyšska o podporu poľnohospodárom, ktorú predložila Komisii v novembri 2017, však Komisia prijala vykonávacie nariadenie (EÚ) 2018/108 o „núdzovom opatrení vo forme pomoci pre poľnohospodárov z dôvodu záplav a silných dažďov v niektorých oblastiach Litvy, Lotyšska, Estónska a Fínska“. Maximálna suma, ktorá sa poskytne Lotyšsku, predstavuje 3,5 mil. EUR.

               9.Lotyšsko neaktivovalo mechanizmus Únie v oblasti civilnej ochrany.

               10.Pokiaľ ide o vykonávanie právnych predpisov Únie týkajúcich sa prevencie rizika katastrof a ich riadenia, v súčasnosti neprebieha žiadne konanie o porušení povinnosti.

               2.5Záver

               Z dôvodov uvedených vyššie katastrofa uvedená v žiadosti, ktorú predložilo Lotyšsko, spĺňa podmienky stanovené v nariadení na mobilizáciu FSEÚ.

               3.Financovanie z pridelených prostriedkov FSEÚ na rok 2018

               Nariadenie Rady (EÚ, EURATOM) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  2
                (ďalej len „nariadenie o VFR“), a najmä jeho článok 10, umožňuje mobilizáciu FSEÚ v rámci ročného stropu vo výške 500 000 000 EUR (v cenách roku 2011). V bode 11 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  3
                sa stanovujú spôsoby mobilizácie FSEÚ.

               Keďže solidarita bola ústredným motívom zriadenia FSEÚ, Komisia zastáva názor, že pomoc by mala mať progresívny charakter. Znamená to teda, že podľa doterajšej praxe by sa mala na tú časť škôd, ktorá presahuje prahovú hodnotu pre mobilizáciu FSEÚ v prípade „veľkej živelnej pohromy“ (t. j. 0,6 % HND alebo 3 mld. EUR v cenách roku 2011, podľa toho, ktorá suma je nižšia), uplatniť vyššia intenzita pomoci ako na škody, ktorých výška sa nachádza pod stanovenou prahovou hodnotou. V minulosti sa pri stanovovaní výšky finančnej pomoci pri veľkých katastrofách uplatňovala sadzba 2,5 % výšky celkových priamych škôd pod prahovou hodnotou a sadzba 6 % pre časť škôd, ktorá túto hodnotu presahuje. Na regionálne katastrofy a katastrofy uznané podľa ustanovenia o „susednom štáte“ sa vzťahuje sadzba 2,5 %.

               Príspevok nesmie prekročiť odhadované celkové náklady na oprávnené operácie. Metodika na výpočet pomoci bola stanovená vo výročnej správe o FSEÚ za obdobie rokov 2002 – 2003 a následne schválená Radou a Európskym parlamentom.

               Na základe žiadosti Lotyšska je výpočet výšky finančného príspevku z FSEÚ na základe odhadu celkových spôsobených priamych škôd takýto:

                        Členské štáty

                        Kvalifikácia katastrofy

                        Celkové priame škody

                        (v mil. EUR)

                        Prahová hodnota v prípade veľkej katastrofy

                        (v mil. EUR)

                        2,5 % priamych škôd do výšky prahovej hodnoty

                        (v EUR)

                        6 % priamych škôd nad prahovou hodnotou

                        (v EUR)

                        Celková výška navrhovanej pomoci

                        (v EUR)

                        Vyplatené zálohy

                        (v EUR)

                        LOTYŠSKO

                        veľká

                        (článok 2 ods. 2)

                        380,524

                        145,740

                        3 643 500

                        14 087 019

                        17 730 519

                        0

                        SPOLU

                        17 730 519

                        0

               V súlade s článkom 10 ods. 1 nariadenia o VFR predstavovala celková suma disponibilná na začiatku roku 2018 na mobilizáciu FSEÚ 421 142 057 EUR, čo je súčet zostávajúcich prostriedkov pridelených na rok 2018 vo výške 280 371 754 EUR (t. j. 574 342 834 EUR mínus 293 971 080 EUR, ktoré už boli mobilizované v roku 2017
                  4
               ) a zvyšných prostriedkov pridelených na rok 2017 vo výške 140 770 303 EUR, ktoré neboli využité a boli prenesené do roku 2018.

               Suma, ktorá sa môže v tejto fáze roka 2018 mobilizovať, predstavuje 139 397 191 EUR. Zodpovedá celkovej sume disponibilnej na mobilizáciu FSEÚ na začiatku roku 2018 (421 142 057 EUR), od ktorej sa odpočítali: suma 143 585 709 EUR zadržaná na účely splnenia povinnosti ponechať 25 % prostriedkov pridelených na rok 2018 k dispozícii do 1. októbra 2018, ako sa stanovuje v článku 10 ods. 1 nariadenia o VFR, suma 104 166 951 EUR mobilizovaná v prospech Grécka, Španielska, Francúzska a Portugalska
                  5
               , ako aj suma 33 992 206 EUR, ktorá bola mobilizovaná už skôr v tomto roku v prospech Bulharska, Grécka, Litvy a Poľska
                  6
               .

                        Súhrnná tabuľka financovania z FSEÚ

                        Suma

                        v EUR

                        Prostriedky pridelené na rok 2017 prenesené do roku 2018

                        140 770 303

                        Prostriedky pridelené na rok 2018

                        574 342 834

                        Prostriedky pridelené na rok 2018 predsunuté do roku 2017 v súlade s článkom 10 ods. 2 nariadenia o VFR

                        -293 971 080

                        ----------------

                        Celková suma disponibilná na začiatku roku 2018

                        421 142 057

                        Mínus suma už mobilizovaná v roku 2018 pre Grécko, Španielsko, Francúzsko a Portugalsko

                        -104 166 951

                        Mínus suma už mobilizovaná v roku 2018 pre Bulharsko, Grécko, Litvu a Poľsko

                        - 33 992 206

                        Mínus zadržaných 25 % prostriedkov pridelených na rok 2018

                        -143 585 709

                        ----------------

                        Maximálna suma disponibilná v súčasnosti (pridelené prostriedky na roky 2017 + 2018)

                        139 397 191

                        Celková výška navrhovanej pomoci, ktorá sa má mobilizovať pre Lotyšsko

                        - 17 730 519

                        Zvyšné disponibilné prostriedky do 1. októbra 2018,

                        121 666 672

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Fondu solidarity Európskej únie na účely poskytnutia pomoci Lotyšsku

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie
                  7
               , a najmä na jeho článok 4 ods. 3,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  8
               , a najmä na jej bod 11,

               so zreteľom na návrh Európskej komisie,

               keďže:

               (1)Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť solidaritu s obyvateľstvom oblastí postihnutých živelnými pohromami.

               (2)Fond nesmie prekročiť maximálnu ročnú sumu 500 000 000 EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013
                  9
               .

               (3)Dňa 14. novembra 2017 Lotyšsko predložilo žiadosť o mobilizáciu fondu v nadväznosti na dlhé obdobie silných dažďov počas leta a jesene 2017, ktoré viedlo k saturácii pôdy a následným záplavám.

               (4)Žiadosť Lotyšska spĺňa podmienky na poskytnutie finančného príspevku z fondu, ako je stanovené v článku 4 nariadenia (ES) č. 2012/2002.

               (5)Fond by sa mal preto mobilizovať s cieľom poskytnúť finančný príspevok Lotyšsku.

               (6)S cieľom minimalizovať čas potrebný na mobilizáciu fondu by sa toto rozhodnutie malo uplatňovať odo dňa jeho prijatia,

               (7)Rozhodnutím 2018/508 z 27. marca 2018
                  10
                sa z fondu mobilizovali prostriedky vo výške 50 000 000 EUR vo viazaných a platobných rozpočtových prostriedkoch na vyplácanie záloh na rozpočtový rok 2018. Uvedené rozpočtové prostriedky boli použité len vo veľmi obmedzenom rozsahu. Preto existuje priestor na financovanie plnej sumy na uvedenú mobilizáciu prerozdelením rozpočtových prostriedkov mobilizovaných na zálohové platby vo všeobecnom rozpočte Únie na rozpočtový rok 2018.

               PRIJALI TOTO ROZHODNUTIE:

               Článok 1

               V rámci všeobecného rozpočtu Európskej únie na rozpočtový rok 2018 sa mobilizuje Fond solidarity Európskej únie s cieľom poskytnúť Lotyšsku sumu 17 730 519 EUR vo viazaných a platobných rozpočtových prostriedkoch.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

               Uplatňuje sa od … [dátum prijatia]**.

               V Bruseli

                  Za Európsky parlament
                        Za Radu

                     (1)

                        Nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (Ú. v. ES L 311, 14.11.2002, s. 3), zmenené nariadením Európskeho parlamentu a Rady (EÚ) č. 661/2014 z 15. mája 2014 (Ú. v. EÚ L 189, 27.6.2014, s. 143).

                     (2)

                        Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (3)

                        Ú. v. EÚ C 373, 20.12.2013, s. 1.

                     (4)

                        Rozhodnutie Európskeho parlamentu a Rady (EÚ) 2017/1599 z 13. septembra 2017 o mobilizácii Fondu solidarity Európskej únie na účely poskytnutia pomoci Taliansku (Ú. v. EÚ L 245, 23.9.2017) a sprievodný opravný rozpočet č. 4/2017 (Ú. v. EÚ L 330, 13.12.2017).

                     (5)

                        Rozhodnutie Európskeho parlamentu a Rady (EÚ) 2018/846 z 30. mája 2018 o mobilizácii Fondu solidarity Európskej únie na účely poskytnutia pomoci Grécku, Španielsku, Francúzsku a Portugalsku (Ú. v. EÚ L 144, 8.6.2018, s. 3 – 4) a sprievodný opravný rozpočet č. 1/2018 (Ú. v. EÚ L 191, 27.7.2018, s. 1 – 22).

                     (6)

                        Rozhodnutie Európskeho parlamentu a Rady z 11. septembra 2018 o mobilizácii Fondu solidarity Európskej únie na účely poskytnutia pomoci Bulharsku, Grécku, Litve a Poľsku (Ú. v. EÚ L XX, XX.XX.XXX) a sprievodný opravný rozpočet č. 4/2018 (Ú. v. EÚ L XX, XX.XX.XXX).

                     (7)

                        Ú. v. ES L 311, 14.11.2002, s. 3.

                     (8)

                        Ú. v. EÚ C 373, 20.12.2013, s. 1.

                     (9)

                        Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (10)

                        Ú. v. EÚ L 83, 27.3.2018, s. 13.